CELEX: 62020CN0499
Language: lt
Date: 2020-10-01 00:00:00
Title: Byla C-499/20: 2020 m. spalio 1 d. Symvoulio tis Epikrateias (Valstybės Taryba, Graikija) pateiktas prašymas priimti prejudicinį sprendimą byloje DIMCO Dimovasili M.I.K.E. / Ypourgos Perivallontos kai Energeias

2020 12 14   
            
            
               LT
            
            
               Europos Sąjungos oficialusis leidinys
            
            
               C 433/37
            
         
      2020 m. spalio 1 d.Symvoulio tis Epikrateias (Valstybės Taryba, Graikija) pateiktas prašymas priimti prejudicinį sprendimą byloje DIMCO Dimovasili M.I.K.E. / Ypourgos Perivallontos kai Energeias
      
      (Byla C-499/20)
      (2020/C 433/46)
      Proceso kalba: graikų
      
         Prašymą priimti prejudicinį sprendimą pateikęs teismas
      
      
         Symvoulio tis Epikrateias
      
      
         Šalys pagrindinėje byloje
      
      
         Ieškovė: DIMCO Dimovasili M.I.K.E.
      
      
         Atsakovas: Ypourgos Perivallontos kai Energeias
      
      
         Prejudicinis klausimas
      
      Ar 1997 m. gegužės 29 d. Europos Parlamento ir Tarybos direktyvos 97/23/EB dėl valstybių narių įstatymų dėl slėginės įrangos suderinimo (OL L 181) 4 straipsnio 1.1 dalies, 7 straipsnio 4 ir 8 dalių nuostatos, siejamos su tos direktyvos I priedu, turi būti aiškinamos taip, kad pagal jas draudžiamos tokios nacionalinės teisės aktų nuostatos kaip pagrindinėje byloje minimos Graikijos techninio reglamento dėl vidinių įrenginių, kuriuose naudojamos gamtinės dujos, kurių darbinis slėgis yra iki 500 mbar, 1.2.4, P9.5.6.9 ir P9.5.8.2 dalys, kuriose, siekiant užtikrinti žmonių saugumą visų pirma seisminių įvykių atveju, nustatomos sąlygos ir apribojimai (prievolė vėdinti, draudimas įrengti požemines perėjas), susiję su slėginės įrangos (dujų vamzdynų) įrengimo būdu, kai šios sąlygos ir apribojimai vienodai taikomi ir tiems vamzdynams, kurie, kaip pagrindinėje byloje aptariami vamzdynai, yra ženklinami ženklu „CE“ ir gamintojo sertifikuojami kaip saugiai įrengiami bei naudojami nesilaikant pirmiau paminėtų sąlygų ir apribojimų, AR,
      priešingai, minėtos Direktyvos 97/23/EB nuostatos, siejamos su jos 2 straipsniu, turėtų būti aiškinamos taip, kad pagal jas nedraudžiamos tokios slėginės įrangos (dujų vamzdynų) įrengimo būdams taikomos sąlygos ir apribojimai, kokie nagrinėjami šioje byloje?